9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 403 της 30 Μαρτ./27 Αυγ. 1951 (ΦΕΚ Α΄ 239) Περί καταβολής επιδόματος στρατεύσεως εις τας οικογενείας των συλληφθέντων στρατιωτικών του Στρατού Ξηράς, Θαλάσσης και Αέρος και Σωμάτων Ασφαλείας. Λαβόν υπ’ όψιν την από 26.3.51 εισήγησιν των κ.κ. επί της Εθνικής Αμύνης και Οικονομικών Υπουργών, αποφασίζει όπως: Άρθρ.1.-1.Εις τας οικογενείας των εφέδρων και κληρωτών οπλιτών, οίτινες υπηρετούντες τας Τάξεις των Εθνικών Ενόπλων Δυνάμεων ως και των Σωμάτων Ασφαλείας συνελήφθησαν κατά την διάρκειαν του αγώνος εναντίον των κομμουνιστοσυμοριτών ή εις άλλας επιχειρήσεις και ων παρεμποδίζεται η επιστροφή, καταβάλλεται το επίδομα στρατεύσεως υπό τας αυτάς προϋποθέσεις και περιορισμούς τους διαλαμβανομένους εις την υπ’ αριθμ. 285/31.3.50 πράξιν του Υπουργικού Συμβουλίου. 2.Ο ως άνω χρόνος των κληρωτών οπλιτών θεωρείται ως χρόνος πραγματικής στρατιωτικής υπηρεσίας εν τη προκειμένη περιπτώσει και υπολογίζεται προς συμπλήρωσιν του υπό της υπ’ αριθ. 285/31.3.50 πράξεως του Υπουργικού Συμβουλίου απαιτουμένου χρονικού ορίου στρατιωτικής υπηρεσίας δια την καταβολήν του επιδόματος στρατεύσεως. 3.Ως οικογένεια νοείται η εν τη αυτή υπ’ αριθ. 285/31.3.50 Πράξει του Υπουργικού Συμβουλίου διαλαμβανομένη τοιαύτη. Άρθρ.2.-Αι οικογένειαι των οπλιτών των Μονάδων Εθνικής Αμύνης (Μ.Ε.Α.)ή παρεμφερών Μονάδων συγκροτηθεισών υπό του Γ.Ε.Σ. υπάγονται εις τας διατάξεις της παρούσης εξομοιούμενοι προς τας οικογενείας των εφέδρων οπλιτών. Άρθρ.3.-1.Εις τας οικογενείας των υπό τας προϋποθέσεις της παρ. α΄ του άρθρ. 1 της παρούσης πράξεως συλληφθέντων αξιωματικών, ανθυπασπιστών, εφέδρων δοκίμων αξιωματικών, μονίμων και εθελοντών οπλιτών ως και των μισθοδοτουμένων με αποδοχάς μονίμου οπλίτου και ων παρεμποδίζεται η επιστροφή καταβάλλεται παρά του οικείου Δημοσίου Ταμείου μετ’ απόφασιν του Υπουργείου Οικονομικών μηνιαίον επίδομα ίσον προς πολεμικήν σύνταξιν του βαθμού των. 2.Δικαιούχα των ως άνω αποδοχών πρόσωπα της οικογενείας των εν τη προηγουμένη παραγράφω διαλαμβανομένων στρατιωτικών τυγχάνουσι τα δικαιούχα πολεμικής συντάξεως πρόσωπα της οικογενείας αυτών. Σελ. 756 Άρθρ.4.-1.Η καταβολή των υπό της παρούσης προβλεπομένων αποδοχών και του επιδόματος στρατεύσεως θα ενεργήται: α)Βάσει βεβαιώσεως της αρμοδίας Διευθύνσεως του Υ.Ε.Α. ή του οικείου Αρχηγείου των Σωμάτων Ασφαλείας εξ ης θα εμφαίνηται, ότι ο συλληφθείς στρατιωτικός αποδεδειγμένως εκπληρών ευόρκως το προς την Πατρίδα καθήκόν του συνελήφθη υπό των κομουνιστοσυμμοριτών ή εις άλλας επιχειρήσεις και παρεμποδίζεται η επιστροφή του δεν φέρεται δε ως εξαφανισθείς και β)Βεβαιώσεως των αυτών ως άνω Διοικήσεων ότι η οικογένεια διάγει νομμοφρόνως και δέον να τύχη κρατικής μερίμνης. Άρθρ.5.-1.Εν περιπτώσει επανόδου του συλληφθέντος διακόπτεται η καταβολή του επιδόματος από της χρονολογίας της επανόδου του και εφαρμόζονται εφεξής αι κείμεναι διατάξεις. Δια το διαρρεύσαν χρονικόν διάστημα από της συλλήψεως μέχρι της επανόδου ουδέν έτερον χρηματικον ποσόν παρά του Δημοσίου Ταμείου καταβάλλεται εις τον συλληφθέντα και επανελθόντα στρατιωτικόν. 2.Εν περιπτώσει εκτελέσεως, εξαφανίσεως ή οπωσδήποτε θανάτου του συλληφθέντος διακόπτεται η καταβολή του επιδόματος περί ου η παρούσα πράξις και αι δικαιούχοι οικογένειαι μεταπίπτουσιν εις τας περί πολεμικών συντάξεων διατάξεις. Η διακοπή άρχεται από χρονολογίας καθ’ ην μετά την βεβαίωσιν της εκτελέσεως, εξαφανίσεως ή του θανάτου θα διατάσσηται αύτη. Άρθρ.6.-1.Η καταβολή των αποδοχών και του επιδόματος στρατεύσεως περί ων η παρούσα πράξις άρχεται από της 1ης του επομένου μηνός της εκδόσεώς της. 2.Η καταβαλλομένη τυχόν σύνταξις εις οικογενείας στρατιωτικών φερομένων αρχικώς ως εξαφανισθέντων οι οποίοι μεταγενεστέρως επανήλθον διακόπτεται από της χρονολογίας της επανόδου αυτών, των δε αποδειχθέντων, βάσει νεωτέρων στοιχείων, ότι παρεμποδίζεται η επιστροφή, δικακόπτεται από χρονολογικάς καθ’ ην μετά την βεβαίωσιν ότι ευρίσκονται εν ζωή θα διατάσσηται αύτη. 3.Χρηματικά ποσά καταβληθέντα εις τας οικογενείας ταύτας έναντι συντάξεως θεωρούνται ως καλώς καταβληθέντα και δεν αναζητούνται. Άρθρ.7.-Πάσα λεπτομέρεια εφαρμογής της παρούσης πράξεως κανονίζεται δια της κοινής αποφάσεως των Υπουργείων Εθνικής Αμύνης, Οικονομικών και Εσωτερικών. Η ισχύς της παρούσης κυρωθησομένης νομοθετικώς άρχεται από της 1ης του επομένου μηνός από της εκδόσεώς της. 36.Θ.θ.9 Επίδομα Οικογενειών Στρατιωτικών Εξαφανισθέντων και Αιχμαλώτων 